CELEX: 32015R0612
Language: bg
Date: 2015-04-20 00:00:00
Title: Регламент (ЕС) 2015/612 на Съвета от 20 април 2015 година за изменение на Регламент (ЕО) № 314/2004 относно някои ограничителни мерки по отношение на Зимбабве

21.4.2015   
            
            
               BG
            
            
               Официален вестник на Европейския съюз
            
            
               L 102/1
            
         РЕГЛАМЕНТ (ЕС) 2015/612 НА СЪВЕТА
   от 20 април 2015 година
   за изменение на Регламент (ЕО) № 314/2004 относно някои ограничителни мерки по отношение на Зимбабве
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               В Регламент (ЕО) № 314/2004 на Съвета (1) са предвидени мерките на Съюзаза прилагане на Решение 2011/101/ОВППС на Съвета (2), включително замразяването на финансови средства и икономически ресурси на определени физически или юридически лица, образувания и органи.
            
         
               (2)
            
            
               В приложение IV към Регламент (ЕО) № 314/2004 се изброяват лицата и образуванията, по отношение на които е спряно прилагането на замразяването на средства и икономически ресурси съгласно посочения регламент.
            
         
               (3)
            
            
               На 19 февруари 2015 г. Съветът прие Решение (ОВППС) 2015/277 (3), с което заличи имената на пет починали лица от приложения I и II към Решение 2011/101/ОВППС.
            
         
               (4)
            
            
               Тази мярка попада в обхвата на Договора за функционирането на Европейския съюз и следователно за нейното въвеждане в действие е необходим нормативен акт на равнището на Съюза, по-специално с цел да се осигури еднаквото ѝ прилагане от страна на икономическите оператори във всички държави членки.
            
         
               (5)
            
            
               На 19 февруари 2015 г. с Регламент за изпълнение (ЕС) № 2015/275 на Комисията (4) от приложение III към Регламент (ЕО) № 314/2004 бяха заличени имената на тези пет починали лица.
            
         
               (6)
            
            
               Поради това приложение IV към Регламент (ЕО) № 314/2004 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 314/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 20 април 2015 година.
      
         
            За Съвета
         
         
            Председател
         
         F. MOGHERINI
      
   
   
      (1)  Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (ОВ L 55, 24.2.2004 г., стр. 1).
   
      (2)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
   
      (3)  Решение (ОВППС) 2015/277 на Съвета от 19 февруари 2015 г. за изменение на Решение 2011/101/ОВППС относно ограничителни мерки срещу Зимбабве (ОВ L 47, 20.2.2015 г., стр. 20).
   
      (4)  Регламент (ЕС) № 2015/275 на Комисията от 19 февруари 2015 г. за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве (ОВ L 47, 20.2.2015 г., стр. 15).
   
      ПРИЛОЖЕНИЕ
      В приложение IV към Регламент (ЕО) № 314/2004 имената на следните физически лица се заличават от раздел „I. Лица“:
      I.   Лица
      
                   
               
               
                  Име (и евентуални псевдоними)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa